cyanic-selkie/wikianc huggingface dataset:
Bahamu jenots
Nesenā pagātnē Bahamu jenots tika klasificēts kā patstāvīga jenotu suga Procyon maynardi, bet veicot DNS pētījumus, zinātnieki noskaidroja, ka Bahamu jenots ir parastā jenota pasuga. Fakts, ka jenots atrodas Bahamu salā, tiek skaidrots ar cilvēku faktoru. Jenotu salā ir ievedis cilvēks. Vistuvākais Bahamu jenota radinieks ir Gvadelupas jenots, kas dzīvo Gvadelupas salās 2000 km attālumā. Ģenētiskie pētījumi pierādīja, ka starp abām populācijām praktiski nav atšķirību. Šobrīd "Pasaules Zīdītāju sarkastā" (Mammal Species of the World) Gvadelupas jenots tiek sistematizēts kā Bahamu jenots, un nosaukums Procyon lotor minor tiek uzskatīts par Bahamu jenota Procyon lotor maynardi sinonīmu.
Bahamu jenotu populācija ir sadrumstalota, un tās kopējais daudzums ir mazāks par 2500 dzīvniekiem. Jenots tika klasificēts kā apdraudēta suga 1996. gadā, tomēr nekādi aizsardzības pasākumi salā nav ieviesti.
Izskats
Salīdzinot ar vidēja auguma parasto jenotu, Bahamu jenots ir maza auguma, kas ir raksturīgi salu dzīvniekiem, kas ilgstoši dzīvo izolācijā. Tam salīdzinoši ir smalka kaulu uzbūve, un ārēji tas ir līdzīgs Gvadelupas jenotam un mazā auguma pasugām, kas dzīvo Floridas apkaimē. Tēviņi ir lielāki par mātītēm. Ķermeņa garums bez astes ir 41—60 cm, astes garums 20—40 cm.
Bahamu jenota kažoks ir pelēkā krāsā, ar nelielu brūnu nokrāsu uz kakla un pleciem. Reizēm mēdz būt arī melni Bahamu jenoti. Pelēkajiem jenotiem Acu melnā "maska" nav vienlaidus, pa vidu starp acīm stiepjas melna, vertikāla matojuma svītra, kas sākas uz pieres un beidzas pie degungala. Pavēderē pamatā aug tikai pavilna, to sedz tikai dažas akotspalvas. Astei ir 5—10 melni gredzeni.
Uzvedība un barība
Bahamu jenots ir vientuļnieks un nakts dzīvnieks, pa dienu tas guļ migā, bet barības meklējumos dodas naktī. Atšķirībā no saviem ziemeļu radiniekiem tas ziemas miegu neguļ un ir aktīvs visu gadu.
Bahamu jenots kā visi jenoti ir visēdājs, tas barojas ar vēžveidīgajiem, kā langustiem un krabjiem, tie medī arī vardes un ēd augļus, ogas, sēklas un riekstus.
GLONASS
GLONASS (no ru, ГЛОНАСС — "Globālā navigācijas pavadoņu sistēma") ir Krievijas pavadoņu navigācijas sistēma, kas ir līdzīga ASV GPS sistēmai. Tā atrodas Krievijas kosmiskā karaspēka pārziņā. Ar sistēmas attīstīšanu nodarbojas Roskosmos, kosmiskos aparātus izgatavo kompānija Informacionnye sputnikovye sistemy (Информационные спутниковые системы), zemes atbalsta sistēmas attīsta kompānija Rossijskie kosmičeskie sistemy (Российские космические системы).
Lai sistēmu pilnībā izvērstu, nosedzot visu zemeslodi, nepieciešami 24 aktīvi GLONASS pavadoņi, kas Zemi apriņķo trīs orbitālās plaknēs ar inklināciju 64,8°, 19 100 km augstumā.
GLONASS izstrāde sākās 1976. gadā pēc PSRS Aizsardzības ministrijas pasūtījuma. 1982. gadā tika palaists pirmais pavadonis. 1993. gadā sistēma tika nodota ekspluatācijā ar 12 aktīviem pavadoņiem. 1995. gadā GLONASS tika izvērsts līdz plānotajam apjomam — 24 pavadoņi. Vēlāk finansējuma trūkuma dēļ maz tika palaisti jauni kosmiskie aparāti, un 2001. gadā darboties spējīgu pavadoņu skaits samazinājās līdz 6.
2001. gadā tika pieņemta federālā mērķprogramma "Globālā navigācijas sistēma", pēc kuras Krievijas teritorijas pārklājums bija jānodrošina 2008. gadā, bet globālais — 2010. gada sākumā.
Tepenīcas ezers
Tepenīcas ezers (latgaliešu: Tepeneicas azars) ir caurteces ezers 6,2 km no Viļakas pilsētas Susāju pagastā. Tam ir trīs salas ar kopējo platību 0,8 ha. Ezeram cauri tek Vjadas upe. Makrofīti: niedres, ūdensrozes, lēpes, glīvenes, meldri, grīšļi, kosas. Zvejas tiesības pieder valstij.
Trilobīti
Trilobīti (Trilobita) ir izmiruša posmkāju apakštipa Trilobītveidīgie (Trilobitomorpha) vienīgā klase, kas pazīstami no paleozoja ēras nogulumiem. Tie uzplaukumu sasniedza silūra periodā, bet sastopami jau no kembrija perioda.
Morfoloģija
Kā redzams no nosaukuma «trilobīti» (tas nozīmē «trīsdaivu»), ķermeņa dorsalā puse (mugurpuse) tiem gareniski iedalās vidējā — izliektajā daļā (rhachis) un plakanākās sānu daļas pleirās. Šķērsām ķermenis iedalās trīs secīgos nodalījumos (skatīt attēlu). Tas sastāv no pusmēnesveida galvas vairoga (cephalon), krūškurvja, un vēdera, kam ir dažāds skaits cits ar citu saaugušu segmentu. Vēdera segmenti ir savstarpēji kustīgi, un tādēļ trilobīts spēj saritināties kamolā. Visiem krūšu un vēdera posmiem ir divzarainas pāra ekstremitātes. Horizontāli saplacinātā ķermeņa apakšējā siena sastāv no mīksta hitīna, augšējā — no cieta. Galvas nodalījums sastāv no akrona, t. i., no priekšējā, posmaino tārpu prostomijam atbilstoša nodalījuma, uz kura atrodas acis un pirmais taustekļu pāris, un no četriem pāriem ekstremitāšu, kas atrodas aiz taustekļiem un mutes segmentiem. Galvas katrā pusē ir pa saliktai acij, varēja būt arī vienkāršas acis.
Attīstība
Trilobīti attīstījās ar pārvēršanos, t. i., postembrionālā attīstība ar kāpuru fāzēm. Pirmajai kāpuru stadijai — protaspis, bija pilnīgs galvas vairogs, tieši no pakaļpuses tam piekļāvās anālais segments — pirmais pigīdija aizmetnis. Tālākajā kāpura attīstībā parādās segmenti starp galvas vairogu un pigīdija aizmetni, segmentu skaits pakāpeniski pieaug; šādu attīstību, kurā palielinās segmentu skaits, sauc par anamorfozi.
Klasifikācija
Trilobīti dzīvoja no kembrija līdz perma periodam. Trilobītveidīgo apakšklasē (Trilobitomorpha) ir tikai viena klase — trilobīti (Trilobita) ar vairāk nekā 150 dzimtām un virs 15 000 sugām. Kārtu skaits dažādiem autoriem ir atšķirīgs (8—10 kārtas). Latvijā trilobīti ir sastopami kembrija, ordovika un silūra nogulumos. Trilobītiem ir ļoti liela nozīme posmkāju filoģenēzes izpratnē.
Apakštips † (†) — izmirušu organismu grupa.
K-Meleon
K-Meleon ir tīmekļa pārlūkprogramma Microsoft Windows platformai. K-Melon tāpat kā Mozilla Firefox darbojas uz Gecko dzinēja bāzes, bet atšķirībā no Mozilla Firefox, kas izmanto XUL saskarni, K-Melon izmanto Windows lietojumprogrammu saskarni, kas ļauj tam labāk integrēties Windows darbvirsmā. Tas arī ļauj K-Meleon patērēt mazāk sistēmas resursu un reaģēt ātrāk uz lietotāja ievadītajiem datiem.
Juris Kunnoss
Biogrāfija
Juris Kunnoss dzimis 1948. gada 4. decembrī Rīgā inženiera Georga Kunnosa ģimenē. Beidzis Rīgas 2. vidusskolu. Uzsācis studijas Rīgas Politehniskā institūta Arhitektūras fakultātē. Vēlāk studējis LVU Vēstures un filozofijas fakultātes vēstures nodaļā. Dienesta laikā padomju armijā piedalījies Prāgas pavasara apspiešanā. Epizodiski strādājis par krāvēju un skatuves strādnieku. No 1975. gada līdz pat mūža beigām Juris Kunnoss strādāja Latvijas Etnogrāfiskajā brīvdabas muzejā. 1986. gadā uzņemts Latvijas Rakstnieku savienībā. Miris 1999. gada 18. jūlijā Rīgā. Apbedīts 2. Meža kapos.
Literārā darbība
Pirmie Jura Kunnosa dzejoļi datējami ap 1973. gadu. Pirmajos Kunnosa dzejoļu krājumos dominē etnogrāfijas tēma, jo tiešs rakstīšanas pamudinājums ir darbs brīvdabas muzejā un saskare ar taustāmo vēsturi un seno tautas dzīvesziņu. Šā laika perioda dzejas valoda piesātināta ar vietvārdiem un arhaismiem.
Vēlāk pievērsies arī pilsētas tēmai. Pilsētai veltītajos darbos vērojama J. Kunnosam raksturīgā tagadnes un tās reāliju caurredzēšana, aiz kurām tiek atklātas vēsturiskās vērtības.
Jura Kunnosa dzejā nozīmīgs ir dzejnieka un mākslinieka tēls, kas atklāj gan literārā jaunrades procesa īpatnības, gan dzejnieka pasaules uztveri — viņš sevi pieskaita alternatīvo vērtību radītājiem, "bāreņiem pasaules ģimenē", kas atteikušies no drošas vietas sociālajā hierarhijā par labu personīgai brīvībai un ar to saistītajām problēmām.
Pēdējos dzīves gados Kunnosa dzejai raksturīgas filozofiskas un eksistenciālas pārdomas un vēsturiski, etnogrāfisko reāliju vietā sāk dominēt sadzīviski motīvi.
Par tavām kurpju šņorēm
Par tavām kurpju šņorēm ir grupas Autobuss Debesīs sestais studijas albums ar Imanta Kalniņa mūziku un Ievas Rozes un Aigara Jirgena vārdiem. Autobuss Debesīs mūziķi ierakstā izmantojuši plašu instrumentu klāstu — līdztekus ģitārām, bungām un taustiņinstrumentiem skan čells, oboja, kampanella, trīdekšņi un citi savdabīgi instrumenti. Albumā jūtama gan modernās rokmūzikas, gan tautas un klasiskās mūzikas ietekme.
Blonti
Blonti ir apdzīvota vieta Ludzas novada Blontu pagastā, novada un pagasta centrs. Izvietojušies austrumos no autoceļa P49 Blontu dīķu krastā. Blontos atrodas pagasta administrācija ("Domes namā"), bērnudārzs, bibliotēka, tautas nams. Padomju gados Blonti bija Kirova kolhoza centrs.
Nacionālā futbola līga
Nacionālā Futbola Līga (NFL) ir lielākā un spēcīgākā profesionālā amerikāņu futbola līga pasaulē.
NFL līgā ir spēlējuši trīs latviešu izcelsmes sportisti: Vilnis Ezeriņš, Pols Grasmanis un Markuss Zuševics.
Sezona
Pirms sezonas katra komanda aizvada četras pārbaudes spēles. NFL regulārā sezona risinās 17 nedēļas - no septembra sākuma līdz decembra beigām. Katrai komandai jāaizvada 16 spēles (viena nedēļa atkarībā no spēļu kalendāra ir brīva): Līdz ar to precīzu spēļu kalendāru un pretiniekus komandām nav iespējams zināt līdz pat iepriekšējās sezonas noslēgumam. 12 labākās komandas pēc regulārās sezonas piedalās play-off turnīrā par tiesībām iekļūt Superkausa izcīņā un sacensties par Vinsa Lombardi balvu.
SCORE (pavadonis)
SCORE (no en) bija pasaulē pirmais sakaru pavadonis. To palaida ASV ar nesējraķeti Atlas B.
Primārais projekta mērķis bija pierādīt raķetes Atlas spēju orbītā ievadīt pavadoni. Sekundārais uzdevums bija demonstrēt sakaru ziņojumu pārraidīšanu, izmantojot pavadoni kā retranslatoru.
SCORE bija viens no pirmajiem jaundibinātās ASV Aizsardzības ministrijas progresīvo tehnoloģiju aģentūras Advanced Research Projects Agency (ARPA) projekts. Aparatūru sešos mēnešos izgatavoja Army Signal Research and Development Laboratory, modificējot komerciālās sakaru iekārtas.
Sakaru aparatūras masa bija 68 kg, kas bija iemontēta Atlas raķetes augšgala konusā ar kopējo masu 4100 kg. Pie ārējās virsmas bija piemontētas četras antenas: divas uztveršanai un divas raidīšanai. Sakaru aparatūra bija dublēta. Katrai no tām bija lentes ierakstītājs ar četru minūšu ietilpību. Katra no ASV četrām zemes stacijām varēja komandēt pavadoni noraidīt ierakstīto ziņojumu vai pārslēgt uz ierakstīšanu, uztverot jaunu ziņojumu. Bija iespējams arī reāllaika režīms, kurā netika izmantots ierakstītājs. Elektroenerģiju nodrošināja sudraba cinka baterijas. 8 W raidītājs darbojās 132 MHz frekvencē un bija izgatavots uz radiolampu pamata. Uztvērējs darbojās 150 MHz frekvencē un bija izgatavots uz tranzistoru pamata. Sistēmas bija paredzētas 21 dienas darbībai.
Pēc SCORE palaišanas, pirmajā orbītā, kad pavadonis atradās virs Kalifornijas, primārā aparatūra nedarbojās kā paredzēts. 19. decembrī uz kodēto komandu no zemes atbildēja rezerves aparatūra un noraidīja pirms starta ierakstīto prezidenta Eizenhauera Ziemassvētku novelējumu. Otrā pakete darbojās perfekti, veicot 78 sakaru seanss ar kopējo ilgumu astoņas stundas. Pēc 12 dienām tika izlietota bateriju enerģija. Šajā laikā uz pavadoni tika noraidīti balss, vienkanāla teletaipa, frekvences multipleksēti seškanālu teletaipa signāli. Tie tika ierakstīti, saglabāti un vēlāk noraidīti. Tika veikti arī vairāki reāllaika sakaru seansi.
pavadonis iegāja Zemes atmosfērā un sadega.
L'Équipe
L'Auto 1903. gadā izveidoja riteņbraukšanas sacensības Tour de France, lai palielinātu savu tirāžu. Sacensību līdera dzelteno krekliņu (maillot jaune) ieviesa 1919. gadā, lai attēlotu papīra krāsu, uz kura tobrīd drukāja L'Auto. Arī sacensības, kas vēlāk pārtapa par UEFA Čempionu līgu, bija L'Equipe žurnālista Gabriela Ano veidotas.
Lībiskais dialekts
Lībiskais dialekts (pašnosaukums: ventiņ vālod jeb ventiņmēl ) ir viens no trim latviešu valodas dialektiem. Tas ir sastopams lībiešu vēsturiski apdzīvotajos novados Vidzemes ziemeļrietumos (Vidzemes lībiskās izloksnes) un Kurzemē uz ziemeļiem no Kuldīgas (Kurzemes lībiskās jeb tāmnieku izloksnes), vietās, kur lībiešu valoda atstājusi vislielāko substrātu. Lībiskā dialekta lietotāji, gluži kā vidus dialekta lietotāji, tiek saukti par lejzemniekiem.
Lībiskais dialekts iedalāms Vidzemes un Kurzemes izloksnēs. Kurzemes izloksnes savukārt iedalāmas nedziļajās, kuras veido dialektu kontinuumu ar vidus dialekta kursiskajām izloksnēm, un dziļajās jeb tāmnieku izloksnēs. Tajās lībiešu valodas substrāts ir visizteiktākais, kā arī tām raksturīgs vācu valodas superstrāts. Kurzemes, īpaši Ventspils, izloksnes neformālā kontekstā tiek sauktas arī par ventiņu valodu, taču nav zinātniska pamatojuma, lai šīs izloksnes varētu uzskatīt par atsevišķu valodu.
Izplatība
Lībiskajā dialektā runā Kurzemes ziemeļos un Vidzemes ziemeļrietumos. Atsevišķas lībiskā dialekta iezīmes sastopamas arī Daugavas abos krastos starp Ogri un Koknesi. Domājams, ka senāk šī dialekta izplatības areāls sniedzies līdz pat Rīgas ziemeļiem. Kurzemes izlokšņu izplatības areāla dienvidu robeža, aiz kuras sākas vidus dialekta izplatības areāls, iet aptuveni pa līniju Jūrkalne—Kuldīga—Kandava—Engure, savukārt Vidzemē šī dienvidu robeža iet aptuveni pa līniju Saulkrasti—Sēja—Umurga—Staicele. Starp Ipiķiem, Ērģemi un Igaunijas robežu atrodas no pārējā Vidzemes izlokšņu izplatības areāla nodalīta teritorija, kurā sastopamas attiecīgās izloksnes.
Lielākā pilsēta, kura atrodas lībiskā dialekta izplatības areālā, ir Ventspils.
Avāri
Avāri (pašnosaukums: аварал, магIарулал) ir viena no Ziemeļkaukāza tautām, lielākais no Dagestānas etnosiem. Apdzīvo kalnaino Dagestānas dienvidrietumu daļu. Neliela avāru daļa dzīvo pierobežas apgabalos Gruzijā (ap 12 000) un Azerbaidžānā (ap 50 000), kā arī ievērojama daļa diasporā Turcijā, kur to skaits tiek lēsts no 50 000 līdz 200 000. PSRS laikā avāriem pieskaitīja tiem līdzās dzīvojošās andocezu tautas. Runā avāru valodā, oficiālajā saziņā plaši izmanto krievu valodu. Ticīgie musulmaņi sunnīti.
Lībiskais dialekts
Fonētika
Lībiskā dialekta atšķirības no vidus dialekta visvairāk iezīmējas fonētikā. Zemāk uzskaitītas vairākas lībiskā dialekta fonētiskās iezīmes, kuras gan ne vienmēr izpaužas visās izloksnēs.
Avāri
Vēsture
Vieni no avāru senčiem bija antīkajā lakmetā mūsdienu Dagestānas teritorijā dzīvojušie silvi un andaki, uz ko norāda vairāki toponīmi un avāru dzimtu nosaukumi. 4. gadsimtā caur Ziemeļkaukāzu Eiropā iebruka protomongoļu tauta, ko mūsdienās arī dēvē par avāriem. Daļa no tiem apmetās Kaukāzā un bija vieni no kristiešu Sarīras valsts (6.—11. gadsimts) pamatlicējiem, vienu no kuras vēlākajiem valdniekiem saukuši par Avāru (Auhar).
Lībiskais dialekts
Patskaņi un divskaņi
Lībiskajā dialektā vārda pēdejā zilbē, ja tā neuzsvērta, zūd patskanis, un balsīgs slēdzenis pēc īsa patskaņa vārda beigās tiek geminēts. Ja vārds pēc patskaņa redukcijas beidzas ar līdzskaņu grupu, šie līdzskaņi bieži tiek atdalīti ar anaptiksi.
Avāri
Vēsture
1404. gadā dominikāņu diplomāta un ceļotāja Johanna de Galonifontibusa (Johannes de Galonifontibus) rakstos pirmoreiz dokumentāli minēta Kalnu Dagestānas tauta avāri. Vēlākajos gadsimtos gan uz ziemeļiem, gan dienvidiem no Lielā Kaukāza grēdas zināmas vairākas avāru valstis: Avāru haniste, Džaras republika, Andalala, Gidatla u.c. 16.—18. gadsimtā avāru valsts ievērojami paplašinājās, iekļaujot arī bagvalu, čamalu un tindu zemes. 1803. gadā daļu Avāru hanistes iekļāva Krievijas Impērijā, bet Persija atteicās no savām vēsturiskajām tiesībām uz šo zemi pēc Gulistānas līguma parakstīšanas 1813. gadā. Drīz pēc tam sākās pret Krieviju vērstais Kaukāza karš, ko vadīja avāru militārais un garīgais līderis Šamils. Pēc sacelšanās apspiešanas 1864. gadā Avāru haniste tika likvidēta.
Lībiskais dialekts
Patskaņi un divskaņi
Zūdot gala zilbes patskanim aiz balsīga līdzskaņa, tiek pagarināts iepriekšējais patskanis, piemēram:
Garie patskaņi pēdējā zilbē netiek atmesti, bet gan saīsināti.
Troksneņu priekšā skaņa ē diftongizējas.
Retumis, patskanim [a] atbilst [æ], jeb platais "e". Šāda parādība vērojama vārdā ar nozīmi "stallis": stęlls. Dažās Kurzemes izloksnēs saglabājusies konservatīva iezīme — senākā [u] saglabāšanās dažos vārdos, kuros literārajā valodā ir skaņa [i]:
Līdzskaņi
Līdzskaņu grupa -ln- lībiskajā dialektā tiek asimilēta, veidojot pagarinātu -ll- skaņu.
Kurzemes izloksnēs pamazināmās izloksnes galotnē -iņš, kā arī 3. personas vsk. personas vietniekvārdā zūd palatālais līdzskanis:
Prozodija
Lai gan, gluži kā latviešu literārajā valodā, uzsvars krīt galvenokārt uz pirmās zilbes, Kurzemes izloksnēs emfātiskā runā uzsvars mēdz tikt pārvietots uz otro zilbi, piemēram:
Uzsvars attiecīgajā pierakstā norādīts ar apostrofu pirms uzsvērtās zilbes.
Krītošā un lauztā intonācija lībiskajā dialektā netiek šķirta.
Darbības vārdi
Dažās izloksnēs patskanis darbības vārdu, kuri beidzas ar -ēt, piemēram, mīlēt, cerēt, ticēt, galotnēs, tiek izrunāts kā [æ], nevis [ɛ], kā tas notiek vidus dialektā. Šī patskaņa garums dažādās izloksnēs mainās.
Darbības vārdu locījumi visās personās ir vienādi, kā norādīts zemāk tabulā. Personu formu sakritumam iemesls ir patskaņa zudums gala zilbēs vienskaitļa locījumos, pēc kura parauga arī daudzskaitļa formas tika saīsinātas, pat ja tās beidzās ar līdzskani.
Dzimte
Lībiskajā dialektā netiek izšķirta vīriešu un sieviešu dzimte. Šī īpašība ir saistīta ar lībiešu valodas substrātu. Literārās valodas ietekmē gan šīs īpatnības lietojums pakāpeniski izzūd. Teikumā sieviešu dzimtes lietvārdi mēdz pastāvēt, taču tiem tiek blakus lietoti vīriešu dzimtes predikāti, piemēram:
Vietniekvārdi
Dažviet Kurzemes izloksnēs sastopama konservatīva datīva forma personu vietniekvārdam viņi: viņiems. (sal. lietuviski: jiems) Domājams, arhaiskā datīva forma Kurzemes izloksnēs saglabājusies daudz ilgāk, nekā vidus dialektā.
Izteiksmes
Vajadzības izteiksmē, atšķirībā no literārās valodas, tiek izmantots īsais patskanis, piemēram: jaiet, jadzīve (jāiet, jādzīvo). Pavēles izteiksmes formas sakrīt ar īstenības izteiksmi, piemēram: nāk, laiž, iet (nāciet, laidiet, ejiet). Pārējās izteiksmes formas ziņā sakrīt ar literāro valodu.
Sudrabkalns
Sudrabkalns var būt:
Armēnijas administratīvais iedalījums
Armēnijas administratīvo iedalījumu veido 10 marzes (reģioni), kā arī atsevišķs administratīvs statuss ir valsts galvaspilsētai Erevānai. Katru marzu pārvalda marzpets (marzas gubernators), ko amatā apstiprina valdība. Erevānas pārvaldnieks ir pilsētas mērs, kuru ieceļ valsts prezidents. Marzes sīkāk tiek iedalītas 915 municipalitātēs (hamaynkner).
Cīņas māksla
Cīņas māksla ir dokumentēta paņēmienu un treniņa sistēma cīņai. Tās galvenais princips ir pašaizsardzība no fiziskiem draudiem. Daudzas cīņas mākslas ir cieši saistītas ar tādām reliģijām kā hinduisms, budisms, daoisms, konfūcisms vai sintoisms, kamēr citas seko īpašam goda kodeksam. Visbiežāk cīņas māksla tiek apgūta priekš sacensībām (cīņas sports) vai kā sava veida deja.
30. jūlijs
Vārda dienas
Renārs, Valters, Regnārs
Bārkers
Bārkers (sieviešu dzimtē Bārkere, ) ir izplatīts angļu uzvārds. Personas ar šādu uzvārdu var būt:
Viņa pastarā diena
Viņa pastarā diena ir grupas Autobuss Debesīs pirmais studijas albums. Albumā ir iekļautas tikai piecas dziesmas, un tas izdots kasetes formātā. Šajā albumā iekļautas dziesmas ar Imanta Kalniņa mūziku un Vika vārdiem.
Ladonija
Iedzīvotāji
Pastāvīgu iedzīvotāju Ladonijā nav. Galveno pilsētu—torņu Nimis un Arx apmeklējumi ir par maksu. Virtuālajā valstī ir četras pilsoņu sociālās grupas: augstdzimušie, vienkāršie pilsoņi, goda pilsoņi un svētie.
Valdība
Ladonijai ir sava valdība, kuru veido Ministru kabinets. Ministru skaits nemitīgi pieaug. Pati valsts ir sadalīta sešās grāfistēs, kuras pārvalda Grāfistu padome. Valsts dibinātājs Lāšs Vilks ir Valsts sekretārs.
Ģeogrāfija
Valsts teritorija ir apmēram vienu kvadrātkilometru liela, tās forma atgādina trīsstūri. Lielākā daļa tūristu ierodas no dienvidiem, šķērsojot robežkontroli. No ziemeļu puses Ladonija robežojas ar Kategatu, kas savieno Ziemeļjūru ar Baltijas jūru. Pie pilsētas—torņa Nimis ved autoceļš Nr.1. cauri aizai Stup. Nimis rādiuss ir apmēram 200 metri, augstākais punkts ir 15 virs jūras līmeņa. Šajā koka konstrukcijā ir iespējams ieiet iekšā un pastaigāties.
Pirms Nimis, tuvāk jūrai ir izvietots Vēju tornis — Votan (Wotan). Zem augstā Vēju torņa ir jābūt Ladonijas Nacionālajai bibliotēkai. Autoceļš Nr.2. ved uz akmeņainu līdzenumu Drommen un tālāk uz austrumu robežu, uz parku un robežpunktu Rolf. Šajās vietās traģiski gāja bojā zviedru filozofs Ralfs Gottfriss.
Hronoloģija
. 1980. gada 31. jūlijā Lāšs Vilks sāk būvēt skulptūru dabas rezervātā Kullaberg, Zviedrijas Skones lēņa (Skåne län) ziemeļrietumos. Dažas dienas vēlāk skulptūra tiek nosaukta par Nimis.1982. gadā Nimis tiek „atklāts”, tas tiek darīts zināms varas iestādēm. Tādā veidā sākās virkne neparedzētu notikumu, kas galu galā noveda līdz tiesas procesiem, kas turpinās arī mūsdienās.
1983. gada apgabaltiesa pasludina Lāšu Vilku par noziedznieku. 1984. gadā Džozefs Beviss nopērk no Lāša Vilka skulptūru Nimis par 1500 ASV dolāriem. Apelācijas tiesa attaisno Vilku. 1985. gadā vandaļi aizdedzina Nimis un nodeg 2/3 no skulptūras. 1986. gadā apelācijas tiesā Lāšs Vilks tiek apsūdzēts "apzinātā piekļūšanas ierobežošanā", tiek piespriests sods četrdesmitkārtīgā minimālā apjomā, ko sastāda 25 zviedru kronas. Žans Klods un Kristo pēc Džozefa Bevisa nāves nopērk Nimis.
1991. gadā Vilks sāk veidot jaunu dzelzsbetona skulptūru — "akmens grāmata" Arks (Arx). Drīz vien tas kļūst zināms policijai. Arks tiek pabeigta 1998. gadā. 1992. gadā Policija apskata Arx. 1994. gadā Helsingborgas apgabaltiesa piespriež Lāšam Vilkam sodu — 10’000 zviedru kronas, par nelikumīgu skulptūras Arx izgatavošanu. 1995. gada apelācijas tiesa un augstākā tiesa Arx lietas izskatīšanu pāradresē atpakaļ apgabaltiesai.
1996. gadā 2. jūnijā Ladonija tiek pasludināta par neatkarīgu valsti. Pamats — Zviedrijas valsts iestādes nepārvalda šo teritoriju pilnā apmērā. Tādēļ nevar notikt tiesvedība, jo teritorija atrodas ārpus Zviedrijas jurisdikcijas. 1997. gada vispārējās vēlēšanās tiek ievēlēta Viņas Augstība Ladonijas Karaliene Ivonne I Jarl un Ladonijas Prezidents brazīlietis Fernandos Rodrigess. Turklāt Ladonija iegādājas koloniju Telemark Norvēģijā. Tā tika atklāta 17. maijā (Norvēģijas valsts svētki), svinīgā ceremonijā. Uzbūvēta vēstniecība Falkenbergā (Falkenberg). Šeit notika arī pirmā oficiālā valsts pieņemšana.
1998. gadā Skones lēņa administrācija jau otro reizi ierosina tiesvedību un pieprasa, lai skulptūras Nimis un Arx tiktu demontētas. Savukārt kaimiņpilsētas Hoganes (Höganäs) Tūrisma asociācija protestēja pret Skones lēņa lēmumu novākt skulptūras, jo šīs skulptūras kļuva pazīstamas un veicināja tūristu pieplūdumu provincē. Savukārt lēņa administrācija nolēma, ka skulptūras ir nekavējoties jādemontē. Apgabaltiesa šo lēmumu atceļ. Turklāt Dānijas kultūras ministre Elizabete Gērnere-Nilsena (Elsebeth Gerner-Nielsen) sava apmeklējuma laikā „uz robežas” samaksā iebraukšanas maksu, savā veidā atzīstot Ladoniju kā ārpus Zviedrijas jurisdikcijas esošu.
1999. gadā tiek izveidota akmens konstrukcija Omfalos, kas izgatavota no dzelzsbetona un ir 1,6m augsta. Uz jautājumu: „Kas ir Omfalos?” Vilks atbild, ka tas ir Gyllenstiernska Krapperup Foundation fonda īpašums. Turklāt Vilks apgalvo, ka nav šīs konstrukcijas autors un vienkārši šādi ir nosaucis akmeņu krāvumu. Aprīlī izpildvara iesaka to nojaukt. Vilks pārsūdz šo lēmumu Apgabaltiesā. Augustā Vilks tiek izsaukts uz pratināšanu policijā. Policijas izmeklēšana ir uz laiku apturēta, jo nav atrasti nekādi pierādījumi. 27. augustā Apgabaltiesas pārstāvji apmeklē Ladoniju. Vilka advokāts Magnuss Holms brīdina, ka viņš var "savu dzīvi beigt cietumā". Fonds pieprasa 100 000 kronu, lai apmaksātu visus juridiskos izdevumus un pieprasa kompensāciju par visām detaļām, kas ir mākslas darbs un kuras tika demontētas. Lāšs Vilks tiek attaisnots visos apsūdzības punktos, izņemot par Omfalos skulptūru tiek turpināta tiesvedība. Apgabaltiesas tiesnesis norāda, ka tieši Vilks ir Omfalos izgatavotājs. Fonda protests pret Apgabaltiesas lēmumu dod laiku, lai vērstos Augstākajā tiesā.
2000. gada augustā Apelācijas tiesa apmeklē Ladoniju. Apelācijas tiesa savu lēmumu pauž septembrī, atstājot spēkā Apgabaltiesas lēmumu: Lāšs Vilks nav Nimis un Arx īpašnieks, tādēļ lēmums par piespiedu nojaukšanu nav vēršam pret Vilku. Rīkojums nojaukt Omfalos ātri vien tika izpildīts. Skones lēņa administrācija izslēdza Ladonijas apgabalu no rezervāta teritorijas. Sekojoši skulptūras ir ārpus likuma jurisdikcijas, kas apstiprina to, ka Zviedrijas likumi nav saistoši Ladonijai. Fonds oktobrī vēršas Augstākajā tiesā.
Rihters
Rihters (de — 'tiesnesis'; sieviešu dzimtē Rihtere) ir vācu cilmes uzvārds. Cilvēki ar šo uzvārdu:
Džemisons
Džemisons (en) var būt:
Čārlzs Rihters
Čārlzs Frānsiss Rihters (en, dzimis Overpekā, Ohaio, ASV, miris  Pasadīnā, Kalifornijā, ASV) bija ASV seismologs. Dzimis nelielā pilsētā Ohaio štata dienvidaustrumos.
Pazīstams kā Rihtera skalas radītājs zemestrīces stipruma mērīšanai. Rihters savu skalu izveidoja 1935. gadā sadarbībā ar Beno Gūtenbergu, strādādams Kalifornijas Tehnoloģiju institūtā Pasadīnā.
Stučka
Stučka var būt:
Saimons Kauels
Saimons Filips Kauels (en; dzimis Londonā, Lielbritānijā) ir britu mūzikas producents, TV producents. Viņš ir pazīstams kā vairāku Lielbritānijas un ASV TV šovu žūrijas loceklis, piemēram, "Pop Idol", "X Faktors", "Britain's Got Talent" un "Amerikāņu elks". Tāpat S. Kauels ir slavens ar savu kritiku, apvainojumiem pret TV šovu dalībniekiem. 2010. gadā britu laikraksts New Statesman viņu ierindoja 41. vietā starp 50 ietekmīgākajiem cilvēkiem pasaulē 2010. gadā. 2002. gadā S. Kauels dibināja ierakstu kompāniju Syco.
Postindustriālā mūzika
Postindustriālā mūzika ir mūzikas termins, kas tiek izmantots, lai raksturotu industriālo mūziku pēc 1980. gadu sākuma, kad radās jauni industriālās mūzikas apakšžanri un jauktās formas, kas vairs neatbilda agrīnās industriālās mūzikas pamatprincipiem. Postindustriālajā mūzikā ietilpst būtībā visi industriālās mūzikas apakšžanri ar dažādu citu mūzikas žanru ietekmi, visbiežāk trokšņu mūziku, ambiento mūziku, tautas mūziku un elektronisko deju mūziku. Par komerciāli veiksmīgāko postindustriālās mūzikas apakšžanru tiek uzskatīts industriālais metāls.
Īrija (sala)
Īrija ir sala Atlantijas okeāna ziemeļrietumos Britu salu arhipelāgā, trešā lielākā Eiropas sala un 20. lielākā sala pasaulē. No Lielbritānijas salas austrumos to atdala Īrijas jūra un Ziemeļu un Sentdžordža šaurumi.
Politiski Īrija ir sadalīta starp Īrijas valsti, kas aizņem aptuveni 80% no salas, un Ziemeļīriju, kas ir Apvienotās Karalistes zeme. Salā dzīvo apmēram 6,4 miljoni iedzīvotāju, lielākā daļa salas austrumu piekrastē. Aptuveni 4,6 miljoni dzīvo Īrijas Republikā, bet atlikušie 1,8 miljoni — Ziemeļīrijā. Lielākās pilsētas ir Dublina, Belfāsta un Korka.
Īrijas krasti, it īpaši ziemeļos, ir klinšaini, ir daudz nelielu līču. Piekrastē ir daudz mazu, klinšainu salu. Virsma pārsvarā līdzena, nav lielu kalnu grēdu, tomēr atsevišķas virsotnes sasniedz 1000 m augstumu.
Vēsture
Līdz pēdējā ledus laikmeta beigām, pirms aptuveni 9000 gadiem lielāko daļu Īrijas klāja ledus. Jūras līmenis bija daudz zemāks un līdzīgi kā Lielbritānijas sala Īrija bija daļa no kontinentālās Eiropas. Aptuveni 7000 gadus p.m.ē., mezolīta laikmetā, ieradās pirmie salas iedzīvotāji. Aptuveni 3000 gadus p.m.ē., neolīta laikmetā, cilvēki sāka nodarboties ar lauksaimniecību. Bronzas laikmets sākās aptuveni 2500 gadus p.m.ē.
Dzelzs laikmets tradicionāli saistās ar ķeltu ciltīm. Pirmās ķeltu valodās runājošās ciltis salā ieradās ap 600. gadu p.m.ē., kad bija pirmais migrācijas vilnis. Otrā masveida ķeltu cilšu ierašanās bija 6. gadsimtā p.m.ē., bet trešais migrācijas vilnis bija ap 300. gadu p.m.ē. Pēdējais ķeltu migrācijas vilnis bija gēlu ierašanās.
9. gadsimta sākumā uz Īriju vikingi sāka doties savos sirojumos. Tas turpinājās vairāk nekā divus gadsimtus. Vikingi nodibināja savas ostas Dublinā, Veksfordā, Voterfordā, Korkā un Limerikā. Tajā laikā Īrijā bija daudzas daļēji neatkarīgas valstiņas (sauktas par túatha). Tās savstarpēji sacentās par visas salas kontroli. Vienīgais, kas nonāca vistuvāk visas salas karaļa tronim, bija Brians Boru. 1014. gadā viņš krita kaujā un atkal politiskā situācija Īrijā sašķobījās, jo cīņu par troni uzsāka vairāki klani. 1169. gadā Ričarda de Klēra vadībā Īrijā iebruka normāņi.
Normāņu iebrukumu Īrijā var iedalīt divos atsevišķos procesos. Pirmais ir jau pieminētais Ričarda de Klēra uzbrukums, bet otrs ir 1171. gadā Anglijas karaļa Henrija II Plantageneta nu jau daudz apjomīgākais iebrukums. Viņš izveidoja Īrijas lorda muižu (Tiarnas na hÉireann, Lordship of Ireland), kas bija normāņu lordu un Anglijas karaļa pakļautībā līdz pat 1542. gadam. Pilnībā visu Īrijas salu angļi iekaroja 1536. gadā.
1919. gadā janvārī tika izveidota revolucionārā Īru Republika, kas deklarēja tās neatkarību no Lielbritānijas. Rezultātā sākās Īrijas Neatkarības karš, kas turpinājās līdz 1921. gadam. Kara rezultātā 1922. gadā Īrija sadalījās. Tika dibināta Īrijas Brīvvalsts, bet sešas grāfistes izveidoja Ziemeļīriju, kas palika Apvienotās Karalistes sastāvā. Īrijas Brīvvalsts oficiāli bija Britu domīnija. 1937. gadā pēc referenduma tika pieņemta jauna konstitūcija un Īrija pasludināja pilnīgu neatkarību, kļūstot par neatkarīgu valsti — par Īrijas Republiku.
Logs puspavērts
Logs puspavērts ir grupas Autobuss Debesīs otrais albums, kā arī pirmais pilna formāta albums. Visas albumā atrodamās dziesmas ir komponējis Imants Kalniņš, vārdu autori ir Ieva Roze, Māris Čaklais un Aigars Jirgens. Albums Latvijā ieguvis platīna statusu, tam ir pārdoti vairāk nekā 16000 eksemplāru.
Sponsors
Sponsors (no la — ‘galvo, garantē’) ir fiziska vai juridiska persona, kas finansē kādu konkrētu pasākumu. Sponsors atšķirībā no investora piešķir finansējumu bez mērķa gūt ienākumus no ieguldījuma.
Kukaiņēdāji augi
Kukaiņēdāji augi ir augi, kuri iegūst barības vielas (bet ne enerģiju), noķerot un sagremojot kukaiņus, posmkājus, nelielus dzīvniekus vai vienšūņus. Kukaiņēdāji augi ir pielāgojušies augt vietās, kur augsne satur maz augiem nepieciešamās barības vielas it sevišķi slāpekli, piemēram, purvos. Čārlzs Dārvins 1975. gadā sarakstīja "Kukaiņēdāji augi" — pirmo plaši zināmo traktātu par šādiem augiem.
Kukaiņēdāji augi pārstāv vairāk kā divpadsmit ģintis, un šī klasifikācija sevī ietver vismaz 583 augu sugas, kuras pievilina, noķer un nogalina savu upuri, no tiem absorbējot visas pieejamās barības vielas. Papildus tām, eksistē vairāk nekā 300 daļēji plēsonīgu augu sugu vairākās ģintīs, kurām ir raksturīgas dažas, bet ne visas kukaiņēdāju augu iezīmes. Tiek uzskatīts, ka augu plēsīgā daba, ir attīstījusies piecās dažādās augu kārtās neatkarīgi vienai no otras.
Viltīgie matiņi
Nonākot purvā, zaļām sūnām pārklātā staignā vietā viss biežāk ir ieraugāmas neizskatīgas vārgas slotiņas garos kātos, kuras paceļas virs visai dīvainu lapu rozetes. Katra lapa blīvi nosēta tieviem matiņiem, kuru galos atrodas spīdīgi pilieniņi. Tā ir rasene — plēsīgs ziemeļu mežu augs.
Ja matiņos ielido kāds kukainis, tad tā noliecas uz leju, un pie tā piespiežas blakus esošie matiņi. Kamēr noķertais upuris raustās krampjos, lipīgais šķīdums to stingri pielīmē pie lapas. Ja pieķērušais kukainis ir pārāk liels, tad lapa saliecas uz pusēm un saķer to, it kā saņemot saujā. Kad uz lapas nolaižas divi kukaiņi, matiņi pašķiras: vieni tiecas pēc viena kukaiņa un otri pie otra.
Gadās arī tā, ka lapa satvērusi pārāk lielu kukaini, piemēram, spāri. Tad citas lapas dodas palīgā. Pa sīkajām dzīsliņām, kas caurauž lapu, gluži kā pa nerviem visos virzienos tiek pārraidīti signāli par noķerto upuri. Matiņi kā teiksmaina nezvēra ķetna lēni stiepjas pēc lipīgajā slazdā ielipušā kukaiņa. Rasenes matiņi spēj sajust un saķert uz lapas novietotu 0,2 mm garu cilvēka mata gabaliņu, kas sver tikai 0,00082 mg. Cilvēka jūtīgākā ķermeņa daļa — mēles galiņš — šāda puteklīša pieskārienu pat nejustu.
Daudzie dziedzeri, kas klāj kukaiņēdāju augu lapas, izdala ne tikai lipīgus šķidrumus, bet arī īstas gremošanas sulas. Pierādīts, ka plēsīgo augu lapas spēj sagremot un uzsūkt gaļu, sieru, asinis, sēklas, ziedputekšņus, kaula gabaliņus un pat zobu emalju.
Dzīvais mušpapīrs
Netālu no rasenes starp dzērvenēm un vaivariņu ceriem savu upuri gaida cits plēsīgs augs — kreimule.
Rasenei ir balti ziedi, bet kreimulei tie ir gaiši violeti. Kreimulei nav matiņu. Kukaiņus tā saķer tieši uz lapu virsmas. Odi un mušas pielīp pie tām kā pie mušpapīra. Šajā traģiskajā pantomīmā, kas norisinās purva sūneklī, ļoti aktīvi darbojas auga lapas. Tās lēni apliecas ap saviem upuriem un pamazām virza tos uz centru, kur atrodas vairāk gremošanas gļotu.
Vēl ilgi pirms tam, kad zinātnieki augu valstī atklāja kukaiņēdājus, Lapzemes iedzīvotāji kreimules lapas lietoja siera pagatavošanā. Parasti pienam piejauc fermentu, kas iegūts no teļa kuņģa, un piens sarecē. Izrādās, ka ar kreimules sulu piens sarec ne sliktāk kā ar teļa kuņģa sulu.
Plēsīgie augi parasti aug kūdrāju un purvu krastos, kur augsnē barības vielu ir maz. Slāpekli tie neuzņem no augsnes, bet gan no nomedīto kukaiņu ķermeņiem.
Krūzīte
Kukaiņēdāju augu dzimtene ir tropiskās zemes. Tur to ir sevišķi daudz.
Gandrīz visi plēsīgie augi ir nelieli. Vislielākie kukaiņu slazdi, piemēram, darlingtonijām, nepārsniedz 10 cm garumu. Citi kukaiņēdāji ir vēl mazāki, un lielas vaboles un spāres bez sevišķām grūtībām atbrīvojas no šīm lamatām.
Pirmoreiz par plēsīgajiem augiem uzzināja 17. gadsimta vidū, kad no Madagaskaras uz Eiropu atveda dzīvus plēsīgos augus. Tie bija augi, kuru lapu galos atradās krūzītes ar vāciņiem. Kad krūzīte, lapai atritinoties, nobriest, vāciņš atveras. Mušas un skudras, kuras nāk pamieloties ar medum līdzīgo vielu uz krūzītes kakliņa, iekrīt slazdā un noslīkst šķidrumā, ar ko tas piepildīts.
Lamatās iekritušajam kukainim ir gandrīz neiespējami izrāpties pa vertikālo un slideno, ar vasku pārklāto slazda iekšējo virsmu. Pat ja ar neiedomājamu piepūli tas izdodas, tad krūzes kakliņā to sagaida necaurejama asu zobiņu rinda. Krūzē iepildītais šķidrums pēc ķīmiskā sastāva ir līdzīgs cilvēka kuņģa sulai. Tajā noķertie kukaiņi tiek sagremoti.
Ne visi plēsīgie augi radīti pēc mušpapīra principa. Ir arī tādi, kuri ar lapām kukaiņus tver kā ar rokām. Amerikas kukaiņēdājam augam — mušu dionejai — lapu malā ir gari zobi. Pietiek tiem tikai pieskarties, lai lapa uzreiz pa galveno dzīslu aizlocītos kā grāmata. Aizlocītā lapa stingri tur savu upuri un turpat — zaļajā cietumā — to arī sagremo.
Evanescence
Evanescence ir alternatīvā roka grupa, ko 1995. gadā izveidoja mūziķe, pianiste un dziedātāja Eimija Lī (Amy Lee) un ģitārists Bens Mūdijs (Ben Moody) Litlrokā (Little Rock), ASV.
Pēc vairākiem ierakstītiem EP ierakstiem grupa pirmo reizi izdeva debijas studiju albumu Fallen 2003. gadā. Albums tika pārdots 17 miljonos kopiju visā pasaulē, un grupa saņēma 2 Grammy balvas un 7 Grammy balvu nominācijas. 2008. gadā komerciālās televīzijas kanāls CBS (Columbia Broadcasting System) ierindoja Fallen 6. vietā starp tolaik vispārdotākajiem albumiem desmitgadē. Neilgi pēc albuma izdošanas grupa uzsāka savu pirmo pasaules koncerta tūri, pēc gada izlaižot savu pirmo dzīvā koncerta albuma ierakstu Anywhere but Home, tajā iekļaujot arī DVD ar tūres aizkulisēm. Albums tika pārdots vairāk nekā 1 miljonā eksemplāru. 2006. gadā tika izdots otrais studijas albums The Open Door.
Grupas sastāvs tās pastāvēšanas laikā ir vairākkārt mainījies. No sākotnējiem dalībniekiem grupā līdz šim brīdim ir palikusi viena no tās dibinātājām un grupas soliste Eimija Lī. Vēl pirms pirmā studijas albuma izdošanas 2002. gadā grupu pameta sākotnējo dziesmu tekstu līdzautors demo albumam Origin Deivids Hodžs (David Hodges), 2003. gadā Fallen koncerttūres laikā grupu pameta arī Bens Mūdijs, par iemeslu norādot radošo ideju atšķirības saistībā ar grupas mūziku. 2006. gadā no grupas aizgāja basists Vils Boids (Will Boyd), bet Džons Lekompts (John LeCompt) tika atlaists. 2007. gadā grupu pameta bundzinieks Rokijs Grejs (Rocky Grey), kas noveda pie izjukšanas, tāpēc otrā albuma tūrē koncertos tikai iesaistīti dažādi mūziķi, lai aizvietotu aizgājušos dalībniekus. Jaunais grupas sastāvs tikai publiskots 2009. gada jūnijā, bet 2011.gada oktobrī, pēc piecu gadu pārtraukuma, tikai izdots trešais studijas albums ar grupas nosaukumu Evanescence, kas ASV Billboard 200 čartā nokļuva līderpozīcijā, pirmajā nedēļā pēc izdošanas pārdodot 127 000 kopiju.
Trešā albuma tūre noslēdzās 2012.gadā ar koncertu Londonā Vemblija stadionā. Eimija Lī ir paziņojusi, ka pēc tūres grupa dosies pagarinātā atpūtā.
Agrīnie gadi (1995-2002)
1994.gadā Mūdijs satika Lī jauniešu nometnē Litlrokā, kur dzirdēja viņu spēlējot uz klavierēm Meat Loaf dziesmu I’d Do anything for love (But I won’t do that). Abu mūzikas mākslinieciskās novirzes momentā sakrita un abi uzsāka kopīgi rakstīt dziesmas. Pirmie sacerētie skaņdarbi bija Solitude, Give Unto Me, Understanding un vēl šobrīd populārais My Immortal. Šīs dziesmas tika atskaņotas vietējās radio stacijās, kas pievērsa pastiprinātu publikas uzmanību, un jau pēc neilga laika abi uzstājās ar koncertiem vietējos mūzikas klubos. Sākotnējās iecerēs par grupas nosaukumiem ietilpa Childish Intetions (Bērnišķie nodomi) un Stricken (Ievainotie). Visbeidzot abi vienojās par Evanescence, kas nozīmē „nozušana” (atvasināts no angļu valodas vārda „evanesce” – nozust).
2003: Fallen, pasaules turneja un Mūdija aiziešana
Neilgi pēc Fallen izdošanas grupa rosījās veikt pirmo pasaules koncerta tūri saistībā ar izdoto albumu. No Mūdija draugu loka tika pieaicināti mūziķi Džons Lekompts (John LeCompt), Rokijs Grejs (Rocky Grey) un Vils Boids (Will Boyd), kuri bija piedalījušies agrākos koncertos.
Tomēr šim sastāvam nebija lemts pastāvēt ilgi, jo 2003.gada 22.oktobra vakarā Mūdijs sakravāja mantas un atgriezās mājās, pametot grupu tūres laikā un uz visiem laikiem. Par iemeslu aiziešanai viņš tolaik minēja radošās atšķirības saistībā ar grupas mūziku. Pēc dažiem mēnešiem intervijā Lī sacīja: „ ..mēs nonācām līdz situācijai, kurā, ja kaut kas nebūtu mainījies, mums nebūtu vairs lemts izveidot nākamo albumu. Tas ir gandrīz atvieglojums, ka viņš ir prom, jo spriedze grupā starp mums bija kļuvusi ļoti augsta. (..) Viņu vairāk ir ietekmējusi popmūzika un komerciālā puse, notirgojot pēc iespējas vairāk ierakstus. Es vienmēr esmu gribējusi nodarboties ar nedaudz neparastākām mākslinieciskām lietām, nekā viņš.”
Šis radīja grupas fanu vidū apjukumu, jo Lī un Mūdijs kopš viena otra pazīšanas ir bijuši ļoti tuvi, par ko liecina visas ar viņiem sniegtās intervijas un Fallen albuma piezīmēs sacītais, ka viņi ir labākie draugi. 2010.gada 1.septembrī Mūdijs kādā grupas fanu mājaslapā nopublicēja rakstu, kurā izklāstīja patiesos iemeslus par grupas pamešanu, kā arī rakstisku atvainošanos Lī par notikušo: „.. ir nepatīkams fakts, ka 15 gadu vecumā tava personība kardināli atšķiras no tā, par ko tu kļūsti vēlāk 18 un tad 21 gada vecumā. (..) Reizēm jūs kļūstat vēl tuvāki, reizēm izšķiraties pavisam. Ironiski, bet iemesls konfliktam bija mūsu abu absolūtā nodošanās grupai un tās mūzikai, taču mūsu tik ļoti pretējās vēlmes, jaunības lepnums un pieredze, ko abi guvām agrāk, noveda pie atklāta kara. Aiz niknuma, neievērības un lepnuma biju mēģinājis pierunāt Eimiju, ka viņai grupa jāpamet, taču tagad atzīstu, ka ne par kādu cenu nebūtu ļāvis citai dziedātājai uzkāpt uz skatuves un izpildīt viņas sacerētās dziesmas”. Kopš Mūdija aiziešanas abi vairs nav sarunājušies vai citādi kontaktējušies viens ar otru. Vēl 2010. gada intervijā sakarā ar trešo studijas albumu, uz jautājumu "vai var droši teikt, ka neesi runājusi ar Benu (..)?", Lī atbildēja: "Jā, to var teikt pavisam droši."
Mūdiju aizvietoja Terijs Balsamo (Terry Balsamo) no grupas Cold.
2004.gadā noslēdzoties albuma tūrei, jaunais grupas sastāvs izlaida pirmo koncertalbumu Anywhere but Home, kurā tika iekļauts koncerta ieraksts Parīzē un tūres aizkulises.
2006-2007: The Open Door; Boida, Lekompta, Greja aiziešana un Balsamo insults
2006. gada jūlijā grupu pameta basists Vils Boids, kura vietu augustā ieņēma Tims Makkords no Revolution Smile. Darba process pie topoša otrā studijas albuma, kuras vadības grožos tagad bija palikusi tikai Lī, dzļi ievilkās, jo Lī nevēlējās pārlieku sasteigt radošo procesu, papildus problēmas radīja grupas menedžera iesūdzēšana tiesā un Terija Balsamo insults, pēc kura viņš pavadīja gadu ārstēšanas procesā, jo viņa viena ķermeņa puse bija tikusi paralizēta. Neskatoties uz visām grūtībām, albums tikai izlaists 2006. gada 3.oktobrī ASV, pirmajā nedēļā pārdodot 447 000 kopiju un nokļūstot Billboard 200 pirmajā vietā. Otrā albuma tūre sākās 2006. gada 5. oktobrī ar koncertu Toronto,Kanādā, kā arī vēlāk ASV un Eiropā. Tā turpinājās līdz 2007. gada 9.decembrim, kuras laikā grupa uzstājās arī vairākos mūzikas festivālos kopā ar tādām grupām kā Velvet Revolver, Aerosmith un Korn.
2007. gada 4.maijā Džons Lekompts paziņoja, ka ir ticis atlaists no grupas, savukārt Rokijs Grejs arī bija nolēmis aiziet (abi vēlāk pievienojās Mūdija jaunajai izveidotajai grupai We Are the Fallen). 17.maijā grupai uz pagaidu koncerta tūres laiku no Dark New Day pievienojās divi dalībnieki Vils Hants un Trojs Maklāhorns, kuri vēlāk grupā palika kā patstāvīgi tās dalībnieki.
Īrija (nozīmju atdalīšana)
Īrija var būt:
Azerbaidžāņu valoda
Azerbaidžāņu valoda (saukta arī par azeru valodu vai azeri) ir tjurku saimes valoda, kurā runā vairāk kā 25—30 miljoni cilvēku galvenokārt Azerbaidžānā un Irānā, kā arī azerbaidžāņu diaspora kaimiņvalstīs Gruzijā, Krievijā, Turcijā, Irākā, Ukrainā.
Azerbaidžāņu valodas variantu, kas ir valsts valoda Azerbaidžānā un kurā runā Turcijā, Gruzijā, Krievijā un Ukrainā, sauc par ziemeļazerbaidžāņu valodu (Azərbaycan dili; ISO 639-3 kods azj). Līdz 1991. gadam rakstībā lietoja kirilicu.
Irānā lietoto azerbaidžāņu valodas variantu sauc par dienvidazerbaidžāņu valodu (آذربایجان دیلی; ISO 639-3 kods azb). Tā ir dominējošā valoda Irānas ostānos Austrumazerbaidžānā, Rietumazerbaidžānā, Ardabīlā, Zandžānā, daļēji Kurdistānā, Hamadānā, Markazi.
Vēsture
Azerbaidžāņu jeb azeru valoda ietilpst tjurku, oguzu grupā. Seldžukiem iebrūkot Tuvajos austrumos, azerbaidžāņu valoda ienāca šajā reģionā. Notika tā saucamā Azerbaidžānas teritorijas tjurkizācija, kas ilga vairākus gadsimtus, līdz radās stabila azerbaidžāņu valoda. Azerbaidžāņu valodas veidošanās visumā bija pabeigta 15. gadsimtā, lai gan pats tās mūsdienu nosaukums radās tikai 19. gadsimta pirmajā pusē (kā "aderbeidžāņu valoda"), atsaucoties uz šādu nosaukumu blakus esošajai Persijas provincei, kur arī runāja šai valodā. Arī nākotnē bieži tika lietots "tjurku" vai "azerbaidžāņu-tjurku" valodas nosaukums, līdz 1930. gadu beigās nostabilizējās pašreizējais nosaukums. Tomēr vēl 1992. gadā Azerbaidžānas valdība likumā par valsts valodu nosauca to par "tjurku valodu", vadoties no pantjurkisma idejām. 1995. gada konstitūcija atjaunoja azerbaidžāņu valodas nosaukumu. "Tjurku valodas" nosaukums azerbaidžāņu valodai mūsdienās tiek plaši lietots galvenokārt Irānas neazerbaidžāniskajos rajonos.
Dialekti
Ir vēl daudz citi dialekti.
Rakstība
Azerbaidžāņi Azerbaidžānā kopš 1991. gada lieto stabilu latīņu alfabētu, bet azerbaidžāņi, kas dzīvo Irānā lieto pielāgotu arābu valodas alfabētu. Līdz 1929. gadam Azerbaidžānas azerbaidžāņi arī lietoja arābu alfabētu, bet pēc tam to aizstāja ar kirilicas alfabētu. Azerbaidžāņu valodā pastāv ap 10 000 arābu cilmes vārdi, turklāt daudz tādu. kas vairs netiek izmantoti mūsdienu arābu valodā.
Atsauces
aizmetnis
Kārlis Dēnics
Kārlis Dēnics ( — ) bija viens no Vācijas jūras spēku virspavēlniekiem, kas komandēja vācu floti (Kriegsmarine) Otrajā pasaules karā. Karā beigās, pēc Ādolfa Hitlera pašnāvības, uz īsu brīdi kļuva par Reihsprezidentu.
Dzīvesgājums
Pēc kara tika apcietināts un notiesāts Nirnbergas prāvā, pavadījis 10 gadus cietumā, 1956. gadā atbrīvots. 1958. gadā Dēnics izdeva vienu no divām memuāru krājumiem "Atmiņas: Desmit gadi un divdesmit dienas" (His memoirs, Zehn Jahre, Zwanzig Tage), kurā izklāstīja savu pavadīto laiku kā zemūdeņu komandierim (desmit gadi) un kā Vācijas prezidentam (20 dienas). Tajā paša gadā grāmata tika tulkota un izdota angļu valodā. Otrs atmiņu krājums tika izdots 1968. gadā ar nosaukumu "Mana vienmēr mainīgā dzīve" (Mein wechselvolles Leben).
Emilija Dikinsone
Emilija Elizabete Dikinsone (Emily Elizabeth Dickinson, dzimusi, mirusi ) bija amerikāņu dzejniece.
Biogrāfija
E. Dikinsone dzīvoja noslēgtu dzīvi. Viņas dzīves laikā tika nopublicēti mazāk par desmit viņas dzejoļiem, lai gan Dikinsone tos bija sarakstījusi ap 1800 dzejoļiem. Un pat šie publicētie dzejoļi tika pakļauti redakcijai, lai tie atbilstu tā laika dzejoļu normām. Dikinsones dzejoļiem amerikāņu 19. gadsimta dzejā nav līdzīgu — tiem bija īsas rindas, nebija nosaukumu, metra un atskaņu sistēma bieži bija neregulāra.
Pēc Dikinsones nāves viņas radinieki sāka dzejoļus publicēt. Pirmais viņas dzejas krājums iznāca 1890. gadā un kļuva populārs, tam sekoja vēl vairāki. Šobrīd Dikinsone tiek uzskatīta par vienu no galvenajiem amerikāņu 19. gadsimta dzejniekiem līdzās Voltam Vitmenam, viņas darbi tiek plaši pētīti un arī tulkoti citās valodās.
Antons Džemisons
Antons Kortess Džemisons (en; dzimis ) ir amerikāņu basketbolists, spēlē spēka uzbrucēja un vieglā uzbrucēja pozīcijās, ASV basketbola izlases dalībnieks. Pašlaik (2013) pārstāv NBA klubu Losandželosas "Lakers".
1998. gada NBA draftā viņu Toronto "Raptors" izraudzījās ar kopējo 4. kārtas numuru. NBA karjeras laikā pārstāvējis Goldensteitas "Warriors", Dalasas "Mavericks", Vašingtonas "Wizards", Klīvlendas "Cavaliers" un Losandželosas "Lakers" klubus. 2000.—2001. gada sezonā viņš vidēji spēlē guva 24,9 punktus, kas ir viņa karjeras labākais rādītājs (vēl ir bijušas piecas sezonas, kurās vidēji spēlē guvis vismaz 20 punktus), vidēji karjerā — 19,5 punktus. 2004. gadā tika atzīts par sezonas labāko rezervistu.
ASV izlases sastāvā 2006. gada Pasaules čempionātā izcīnīja bronzas medaļu.
Tumšais ambients
Tumšais ambients (en) ir ambientās mūzikas apakšžanrs, kam raksturīgi draudoši un neharmoniski virstoņi. Tumšais ambients izveidojās 1980. un 1990. gados ar jaunu sintezatoru un semplēšanas tehnoloģiju ieviešanu un citiem tehnoloģiskiem mūzikas jaunievedumiem. Tumšais ambients mēdz būt saistīts ar citiem mūzikas žanriem — industriālo mūziku, trokšņu mūziku, ethereal wave vai melno metālu —, tomēr tajā pašā ir brīvs no jebkādām atvasinātām formām un radnieciskām iezīmēm ar citiem mūzikas žanriem.